Die Demokratiese Party (Engels: Democratic Party), of kort Demokrate (Democrats), is een van die twee hedendaagse groot politieke partye in die Verenigde State, saam met die Republikeinse Party. Die party se erfenis streek terug ná Thomas Jefferson en James Madison se Demokraties-Republikeinse Party (Democratic-Republican Party) en die hedendaagse Demokratiese Party is omtrent 1828 gestig, wat dit die wêreld se oudste aktiewe party maak. Hul nie-amptelike kleur is blou en hul nie-amptelike wapendier is die donkie. Met 'n geskatte ledetal van 43,1 miljoen in 2012 is die Demokratiese Party nog voor die Republikeinse Party die grootste party van die Verenigde State.
In 1913 het die Demokraat Woodrow Wilson Amerikaanse president geword, wie op 6 April 1917 oorlog teen die Duitse Keiserryk sou verklaar, nadat Duitse duikbote handelsskepe ongeag van hul nasionaliteit aangeval het. Nadat die Verenigde State saam met hul Geallieerdes van die Eerste Wêreldoorlog, soos Australië, Frankryk Kanada, Nieu-Seeland, Suid-Afrika en die Verenigde Koninkryk, die Groot Oorlog op 11 November 1918 gewen het, het die Verenigde State se opkoms as 'n supermoondheid begin. In 1919 is Woodrow Wilson weens sy na-oorlogse beleid met die Nobelprys vir Vrede bekroon.
Bill Clinton se ampstermyn is gekenmerk deur die nadraai van die Koue Oorlog se einde met die Ontbinding van die Sowjetunie en die bloedige verbrokkeling van Joego-Slawië. Sy buitelandse beleid het veral op goeie betrekkinge met die voormalige vyande Rusland en Sjina asook die Arabies-Israeliese konflik gefokus. Hy het die president van Israel, Yitzhak Rabin, en die koning van Jordanië, Hussein I, in 1994 tot die ondertekening van die Israelies-Jordaanse vredesverdrag aangemoedig.
Amerikaanse presidente van die Demokratiese Party[wysig | wysig bron]
↑ (en) "The Left's Quiet Advance in Democratic Primaries". theatlantic.com. 19 Junie 2013. Besoek op 12 April 2016.
↑ (en) Paul Starr. “Center-Left Liberalism”. princeton.edu. URL besoek op 12 April 2016.
(en) (2008) Wrong on Race: The Democratic Party's Buried Past. New York: Palgrave MacMillan. Besoek op 12 April 2016.
(en) (13 Maart 2016) Dinesh D’Souza Claims in a New Film that the Democratic Party Was Pro-Slavery. Here's the Sad Truth. History News Network. Besoek op 12 April 2016.
Ontsluit van "https://af.wikipedia.org/w/index.php?title=Demokratiese_Party_(Verenigde_State)&oldid=1826129"
Die bladsy is laas op 23 September 2018 om 13:51 bygewerk.